Vanikoro

L'illa de Vanikoro es situada al sud de l'archipèla de las illas Santa Cruz (11° 37' sud e 166° 58' èst), la part orientala de las illas Salamon, dins l'Ocean Pacific. Geografia Vanikoro se compausa de doas illas : Banie l'illa principala Tevai o Teanu Lo seu trescòl, lo mont Banie es un ancian volcan. Populacion La populacion de Vanikoro es de gaireben 800 personas. Se compausa en majoritat de 500 melanesians, primièrs abitants de l'illa que parlan lo teanu, e d'una pichona populacion de 300 colons polinesians, venguts de l'illa de Tikopia pendent los sègles darrièrs. Lengas Las lengas temotu de Vanikoro son del nombre de tres, lo teanu que ten 500 locutors, lo lovono e lo tanema. Las doas darrièras son en via d'extincion. Los Polinesians establits a Vanikoro parlan una lenga polinesiana, lo tikopian o fakatikopia. Istòria Es a Vanikoro que desapareguèron los membres de l'expedicion de La Peirosa en 1788. Peter Dillon trobèt traças e testimoniatges del naufragi en 1826. En 2005, s'identifiquèt las rèstas de la Boussole e de l'Astrolabe, e de traças d'un campament a tèrra ocupat pendent mai d'un an. Economia Las ressorsas de Vanikoro venon de l'exportacion del peis, de fusta, del coprah, de l'òli de palma, de las favas de cacau e dels cauquilhatges. Ligams extèrnes Expedicions Vanikoro 2005 Vanikoro sus Wikimap